દરમિયાન પાટીદાર આગેવાનો સી.કે.પટેલ અને નરેશ પટેલે હાર્દિકની ઉપવાસ છાવણી ખાતે પહોંચીને પાટીદાર સમાજની એકતા અને સંગઠનની વાત કરી પાટીદાર યુવાનોને બિરદાવ્યા હતા. હાર્દિકના પારણા બાદ ખોડલધામ ટ્રસ્ટના પ્રમુખ નરેશ પટેલે કહ્યુ ંહતું કે, આજનો દિવસ ઐતિહાસિક દિવસ છે. સમાજની તમામ સંસ્થાઓએ ગઇકાલે હાર્દિકને પારણા કરી લેવાનો સંદેશો પાઠવ્યો હતો. આપણામાં તાકાત હશે તો લડાશે. સમગ્ર સમાજ આજે ચિંતામાં છે. સમાજના દીકરાઓ જે આંદોલન લઇને બેઠા છે, તેમાં સમાજ તેની સાથે છે. વિશ્વ પાટીદાર સંસ્થાનના પ્રમુખ સી.કે.પટેલે જણાવ્યુ ંહતુ ંકે, સમાજના યુવાનો ચિંતા કરતા હોવા સાથે સંસ્થાઓ ચિંતન કરતી હોય ત્યારે સમાજના હિત માટે આયોજનપૂર્વક કામ કરવું જોઇએ.